Flere og flere kommuner overholder ikke den behandlingsgaranti til stofmisbrugere, som har været lovfæstet siden 2003, og som giver misbrugerne krav på at komme i behandling senest 14 dage efter, at de har anmodet om det.

Det påviser regeringens eget rådgivende organ, Rådet for Social Udsatte, i sin årsrapport, som udkommer mandag.

»Det er dybt problematisk for de stofmisbrugere, som har brug for behandling, og derfor må man spørge sig selv, om behandlingsgarantien er mere af navn end af gavn«, siger rådets formand Jann Sjursen.